



VÖG VOLAPÜKA 


O Volapükaflens Valöpo! 


Skan binon jenöf lifa aldelik obas. Mödikans plidons ad 
reidön dö skans difik, ud in buks, ud in delagaseds. Pötit publüga 
in tef at binon gretik, pato ven pösods, kels kompenons ko jäfeds 
somik, binons u dramatans sevädik, u limans reiganefa. 


Ab kis binon-li säsantiko skan? Skan binädon me dunots, 
kels binons negidetiks. Kodü atos, mödikans juitons onis, bi lif 
pro ons eperon stigedi; lif binon igo nai c skan votafomon lifi 
votiko kösömik ini lif pitikum. Jenöfo buükoy semikna ad lifön 
ma noms votikanas, pla ma noms lönik.gudikum. 





Skan binon kod neläba pro votikans, kluo binon badik. 
Gidid utanas, kels binons sevädiks, binon gretikum ka onas, kels 
binons sifans “aldelik,” bi sevädans flunons menis mödikumo, e 
jenöfo kuradükons onis ad mikondötön. 





Skan alik binon deimabik demü neläb, kel kodon valöpo, 
äsi demü sam badik, kel jonon alikanes obas. 


Fino mutob begön pardi söle Frank Roger demü moäd 
nema omik, kel binom lautan konota mula pasetik tiädü “Lif 
Reklamedadogas.” Säkusadolös obi, o flen löfik! 


Valikosi Gudikün Oles ed Olikanes 


sedom 
Raloh 

DIN _NEBESPIKOVIK 


(fa hiel Frank Roger) 


lbinon del jäfädikün in bür, e hiel Rick gudiko 
äsevom, das vobod oma no nog pifinükon. If dunom vobodi 
vifiko ä duinafägiko, mögod dabinon, das okanom bo golön 
göliko lü bed e juitön slipi saidiko gudiki; fümo neodom oni. 


Lükömöl lomio, jedom mänedi oka sui söf, e kidom 
matani su cüg. 


“Soar gudik," äsagon vög, dil nünömaprogramel 
doma. Vüo nam itreigik ästäänikon ya ad lasumön mänedi 
oma, e ad lägön oni in klotikipedöp. 


“*Fenikol,” äsagof jiel Linda, "kisi buükol-li ad dän?" 


“Bo fided Litaliyänik-li? Si! Buükob fidedi Litaliyänik 
aneito.” 


“Obüdob otosi onu.” 


“Benö! Vüo ofidunob reti voba obik. Sötob finükön 
nunodi patik at tü göd odelik.” 


Du Linda ädunof programel patik tefü fided, Rick 
äreidom laodiko tikamagotis ömik tefü disin oka nünöme, kel 
fino öredakon valikosi, e kel öbükon naböfodönuami fasiliko 
reidoviki. Du äspikom, älogedom viföfiko lü jönet vidik flanü 
votik cema, kö äkanoy logön nulodis nulikün bevü nunams 
tedik e musigakasäts. 





Du äpreparom kludodis oka, Rick äkanom lilön eli 
Linda, kel säkof nünömi ebo anu, va binons vödanunilis pro 
ons. Onu nünöm donükon toninämükiani televidik ad 
pledön tonatanili. Jenöfo ädabinons vödanunils ömik, ab 
nunil nonik veütik pro om. 

Nu fövom vobi dönu, e sosus nünöm oma igeton fino 
patis valik, äbüdom oni ad redakön e ad penön vali. Nu 
mutom stebedön rigeti balid. Poso obüdom nünömi ad 
dunön naböfodönuami votik stabü mobs nulik at. Ven 
pokotenükom lölöfiko ko vödem, om e nünöm obespikons 
Tomat, äsi dinis votik distöfik, ed ünü düp bal ogetom, 
spelabiko, blufamis vödema finik ad koräkön. 


Büä golom lü bed, nünöm oblümon ad bükön vali du 
slipom. Tü göd odelik, spetom ad tuvön kopiedis tumluldeg 
brojüra, äsi nunodi oka, kobü pats statitik, kels ledutons lü 
disin oma. Ab anu kanom sätenidükön oki. 


“Fided oblümon ünü minuts anik," äsagof Linda. 
“Benö!” ägespikom. “Reto, kiöp binom-li soni lan? 


“No logob omi sis lunüp. Kiöp binom-li lan?” äsäkof 
nünömi. 


“Binom in cem oka,” äsagon nünömavög. “Kanob 
sedön ole magodi oma su jönet, üf vilol osi.” 


“Si! Dunolöd osi.” äbüdof. 


Nunams tedik vifiko paplaädons fa magod cema 
sona lan. 


“O Rick! Kömolös, begö! e logolös atosi,” äsagof 
ome takediko, ab Rick ya iküpom favi ofa. Älogetons odi dü 
timül, lölöfiko nen suemön. No äkanons sagön igo vödi bal. 
Pos seil dredälik, Rick äsagom ofe: “mutobs spikön ko lan.” 
Änutof, ed äbexänof tridemi pos om, seilo. 


H H H H » H H 


“Kis sinifon-li atosi, o pul?” Rick äflagom pläni fulik 
sone. 
lan älogedom sui glun sosus idasevom, das pals no 

äkotenikons dö desin oma. 
“Binon disin jafik,"” ämurülom fibiko, “pro jul.” 
"Benö! E kisi viloy, das dunol? 


"Vlog, das jafobs cini. Bosi mufavik. Bosi, kel. . . 
" Vög omik pianiko ävedon nelilovik. Äbinos klülabik, das 
no plu ävilom fövön yegädi at. Rick äsludom ad yufön omi. 


"Milon, das jafol stuki lönik, no-li? Spetoy, das gebol 
nünömaprogrameli olik ad disinön e ad jafön cini semik, u 
disini jafik, u somikosi alseimik; e, o flen löfik, kisi edunol-li 
fino?” 


lan äblebom seilik, fulü jem e töb. 


“Jenöfo vilob sagön, kis binon-li atos?" Rick 
äflagedom. 


Äjonom me doat dini bisarik, me kel son, bü minuts 
ömik, äjäfikom. 


“Binon jevod,” äsagom lan. 


“*Jevod-li?” äsagom Rick, so takediko äsä äkanom. 
“Suemob.” 


Jevod pifabrikon se dils boada e tuigilas, kels 
pikleibons me taneds kleböfik. No äsevom, kö pul ituvom 
stöfi at. Fümiko nünömasit no iblünon oni. Ba äbinon- li 
gagot, keli pul ilasumom, om it, su süt? Tikamagot at 
änaudon omi. 


"No vilob gebön nünömi oba,” äsagom lan anu; 
ituvom fino kuradi ad plänön fuliko biti oka. 


“Vilob gebön namis oba. Vilob mekön bosi distöfik 
me nams obik. Vilob mekön nimi. Cedob, das binos din 

gudik ad dunön. Suemol-li, o fatül? Naütob ad - - - * 
“Saidö!” gololös lü bed anu. Obespikobs osi odelo.” 


Rick e Linda ägolons se cem, ed änexänons tridemi. 
Linda ikesumof “jevodi” sonemik, ed älogedof oni miniludiko, 
äsif äbinon miotik. 


“Omutobs bespikön dini at ko om." äsagom Rick ele 
Linda du äfidons. 


“Pul labon säkädi fefik. Fümob, das no binos tu latik 
ad tuvedön oni. Okanobs bo yufön omi ad moükön cedi 
nesaunik at oma. E fümo mutobs distukön ludini at jeikik, 
keli emekom, büä ek tuvon oni. Levi obes üf nilädans ba 
logons oni! Nim, dinas valik! Te fomälolös osi, o löfäb!” 


Tikamagot somik ädredükon eli Linda vemo. 


Äfidons kobo seilo, ed äbuons ad vitön dini töbik at 
nebespikovik dü ret soara. 





D ID 
DIS FOL SIDAS 











Seimna sovan äsegolom ad sovön. Ven 
äsovom, dil äfalon sui veg, e böds äkömons ed 
äfifidons oni. Dil votik äfalon sui glun stonagik, kö no 
älabon taili mödik, ed ädaglofikon sunädo, bi ätuvon te 
jüdi slenik taila, ab ven sol äsülöpikon, äflamädon ed 
äsigikon, bi no älabon vulis. Dil votik äfalon ini tils, e 
tils ädaglofikons ed äteifons oni. Dil votik äfalon su tail 
gudik, ed ägivon prodi, tumnaiko, mäldegnaiko u 
kildegnaiko. Kel labon lilis ad Won, utan lilonöd! 


(Tradutod fa hiel Arie de Jong) 

LÄLID - KAPIT LULID (3) 


KONSÄL DE JÖNUL 
(fa hiel Lewis Carroll) 


Lälid äsagof nosi: neai büo itaspikoy ofe 
sovemo, ed äsenof, das äprimof ad zunön. 


“Binol-li kotenik anu?” äsagon ofe Jönul. 


~“Benö! Viloböv labön gretoti boso mödikumi, 
plidö!” äsagom Lälid; “puids kil binon gretot 
negudik.” 


~“Puids kil binon gretot vemo gudik, dido!” 
äsagom Jönul zuniko, löikölo äsä äspikon. (Jönul 
älabon gretoti kuratiko puidas kil). 


"Ab no kösömob ad atos!” äpläidof keliediko 
Lälid. Vüo ätikof oke: “Ag, viloböv, das jafäbs at no 
nofonsöv so vifiko!” 


“Okösömol ad atos pos tim ömik,” äsagon 
Jönul, kel isumon pipi Türkänik ini mud, ed äprimon 
ad smökön dönu. 


Atna Lälid ästebedof sufädiko jüs öbüadon ad 
spikön. Ünü minuts ömik, Jönul äsetiron pipi se 
mud, äcavon balna, igo telna, e fino älemufükon oki. 
Tän änexänon de garid, ed ämokripon ini yeb, 
sagölo: “Flan bal ogretükumon oli, e flan votik 
osmalükumon oli.” 


“Flan bal de kis-li? Flan votik de kis-li? ätikof 
Lälid oke. “De garid,” äsagon Jönid, äsif isäkof oni 
laodiko, ab ünü timül brefik äbinon nelogädik. 

Lälid äblibof nenmufiko e kälöfiko älogedof lü 
garid dü timül, steifülölo ad tuvön flanis tel ota; e 
bi garid äbinon lölöfiko sirköfik, ätuvof säki at go 
fikuliki. Ye, fino ätenidükof bradis mögiküno zü 
garid ed äbreikof diledi ota. 


“Nu, kis binon-li flan bal, e kis binon-li flan 
votik?” äsagof oke it, beitölo diledi detik ad blufön 
vobedi: ün timül ot äsenof flapi mäpetik dis cün: 
iflapon futi ofa! 


Et cein süpik vemo ädredükon ofi, ab äsenof, 
das no mutof perön timili, bi ätrakof go vifiko; sekü 
atos, äprimof sunädo ad fidön bosi dileda nedetik. 
Cün ofa päpedon ta fut ofa somödo, das töbo äbinon 
spad saidik ad maifükön mudi; ab fino ädunof atosi, 
ed äplöpof ad slugön bosili dileda nedetik. 


~“Benö! kap oba binon fino libik!” äsagof Lälid 
lefrediko, ab pos timül, ven ituvof, das no äkanof 
logön jotis ofa, - te särvigi lunafomü gretik, kel 
äjinon löikön äs stäm se mel bledas grünik disü of. 

“Kis binon grünikos valik et?” äsagof Lälid, “e 
kiöpo binons-li jots oba? Ag! nams keliedabik oba, 
kikodo no kanob-li logön olis? Älemufükof onis äsä 
äspikof, ab nos äjenos, pläamü muf bosik bevü bleds 
grünik fagik. 





nos, das no ökanof löükön namis ofa jü 
kap, ästeifülof ad donükön kapi oka jü nams, ed 
äbinof go fredik ad tuvön, das särvig oka öblegikon 
nen fikul valöpio, äs snek. Ebo iplöpof ad 
donioblegükön oni ini zikzak keinik, ed äprimikof ad 

daivön ini bleds, ab ätuvof, das ats te äbinons sömits 
bimas, disü kels äzigolof büo. Süpo sijidi japik 
älilof, e vifiko ägegolädof: pijun gretik ifliton ta 
logod ofa, ed äflapon ofi mäpetiko me flitäms ona. 





VÖDS NEKÖSÖMIK 


DEIMABIK repréhensible, tadelnswert, reprensible 
DISIN project - 

DUINAFÄGIKO efficiently, leistungsfähig, eficazmente 
GIDID responsibility, Verantwortlichkeit 
JÄFED activity, Tätigkeit 
MÄPETIKO violently, heftig 
MIOT trash, camelote, Schund, pacotilla. 
MOÄD omission, Auslassung 
MUFAVIK mechanical, mécanique, mechanisch 
NABÖFADÖNUAM résumé 
NULODS news, actualités, Nachrichten, noticias 
NUNOD report, Bericht, informe 
PITIKUM spicier, piquant 
PLÄN explanation, explication, Erklärung 
RIGET draft, avant-projet, Skizze, borrador 
SÄSANTIKO essentially, essentiellement, im 

wesentlichen 
SEVÄDIK famous, célèbre, berühmt 
SKAN scandal 
SLUGÖN to swallow, avaler, schlucken, tragar 
STIGED excitement, vive émotion, Erregung, 
conmoción 
TEIFÖN to suffocate, suffoquer, ersticken 
TIL thistle, chardon, Distel, cardo 
TÖB embarassment, embarras, 


Verlegenheit, desconcierto 
VÖDANUNIL message, Mitteilung, mensaje 


